ନୂଆଦିଲ୍ଲୀ ୧୬/୦୧ : ପିଡିପି ଅଧ୍ୟ ମେହେବୁବା ମୁଫତୀ କଂଗ୍ରେସ ନେତା ରାହୁଲ ଗାନ୍ଧୀଙ୍କୁ ନେଇ ଏକ ବଡ ବୟାନ ଦେଇଛନ୍ତି । ସେ କହିଛନ୍ତି, 'ବର୍ତ୍ତମାନ ଦେଶରେ ଜାରି ରହିଥିବା ତାନଶାହୀ ଶାସନ ବିରୁଦ୍ଧରେ ଛିଡା ହେବା ପାଇଁ ଇତିହାସ ଯଦି କାହାକୁ ମନେ ରଖେ ତେବେ ସେ ହେଉଛନ୍ତି ରାହୁଲ ଗାନ୍ଧୀ' । ମେହେବୁବା ମୁଫତୀ ଟ୍ବିଟ୍ କରି ଲେଖିଛନ୍ତି, 'ପ୍ରକୃତରେ ନୂଆ ଭାରତ ତିଆରି କରିବା ଲୋକମାନଙ୍କ ଉପରେ ନିର୍ଭର କରୁଛି ଏବଂ ରାହୁଲ ଗାନ୍ଧୀ ହିଁ ଏକମାତ୍ର ନେତା ଯିଏକି ସତ କହିବାର ହିମତ ରଖନ୍ତି' ।
ମୁଫତୀ ଆହୁରି ମଧ୍ୟ କହିଛନ୍ତି, 'ଆପଣମାନେ ରାହୁଲ ଗାନ୍ଧୀଙ୍କୁ ଯେତେ ପରିହାସ କଲେ ମଧ୍ୟ ସେ ହେଉଛନ୍ତି ଏକମାତ୍ର ନେତା ଯିଏକି ସତ କହିବାର ସତସାହସ ଦେଖାନ୍ତି' । ଏହା ସହ ସେ କହିଛନ୍ତି କେନ୍ଦ୍ର ସରକାର ନିଜର ପାଳିତ ଏଜେନ୍ସି (ନେସନାଲ ଇନଭେଷ୍ଟିକେସନ୍ ଏଜେନ୍ସି ବା NIA)କୁ କୃଷି ଆଇନକୁ ବିରୋଧ କରୁଥିବା ଚାଷୀ ସଂଗଠନମାନଙ୍କ ପଛରେ ଲଗାଇଦେଇଛନ୍ତି ।
ଏହା ସହ ଜାମ୍ମୁ-କାଶ୍ମୀରର ପୂର୍ବତନ ମୁଖ୍ୟମନ୍ତ୍ରୀ ମେହେବୁବା ମୁଫତୀ କହିଛନ୍ତି, ଭାରତ ସରକାରଙ୍କର ପାଳିତ ଏଜେନ୍ସି ଏବେ ଚାଷୀ ସଂଗଠନ ପଛଷଣ ପଡିଯାଇଛି । ଦେଶରେ ଚାଷୀମାନେ ଜାରି ରଖିଥିବା ଆନ୍ଦୋଳନକୁ ନେଇ ସେ କହିଛନ୍ତି, ଚାଷୀମାନେ ୫୦ରୁ ଉର୍ଦ୍ଧ୍ବ ଦିନ ହେଲା ଧାରଣାରେ ବସିଛନ୍ତି । ଭାରତ ସରକାରଙ୍କର ଚାଷୀମାନଙ୍କ ପ୍ରତି ଆଦୌ ଆନ୍ତରିକତା ନାହିଁ । ଯାହାଫଳରେ ଚାଷୀମାନେ ଏତେ ଦିନ ଧରି ଆନ୍ଦୋଳନ କରୁଥିଲେ ମଧ୍ୟ ସରକାର ଏହାର ସମାଧାନ କରିବାରେ ସମ୍ପୂର୍ଣ୍ଣ ଭାବେ ବିଫଳ ହୋଇଛନ୍ତି ।
